Document ID: 31997R1332

KOMISSION ASETUS (EY) N:o 1332/97,
annettu 10 päivänä heinäkuuta 1997,
melonien kaupan pitämisen vaatimuksista poikkeamisesta Portugalin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1), ja erityisesti sen 3 artiklan 3 kohdan,
sekä katsoo, että
melonien ja vesimelonien kaupallisista vaatimuksista 16 päivänä kesäkuuta 1997 annetussa komission asetuksessa (EY) N:o 1093/97 (2) säädetään näiden tuotteiden pakkausta ja merkintää koskevista yksityiskohtaisista säännöksistä,
asetuksen (EY) N:o 2200/96 3 artiklan 3 kohdassa säädetään mahdollisuudesta poiketa voimassa olevista vaatimuksista sellaisissa tapauksissa, joissa tietyn seudun hedelmiä ja vihanneksia myydään tämän seudun vähittäiskaupassa yleisesti tunnettuun, perinteiseen paikalliseen kulutukseen,
tiettyjä Portugalissa tuotettuja melonilajikkeita myydään perinteisesti paljoustavarana tuotantoalueella eli sen jälkeen, kun ne on kuormattu suoraan kulkuneuvoon tai sellaisen osastoon; on aiheellista sallia tällainen poikkeaminen Portugalin alueella, ja
tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 1093/97 liitteessä I määrätään, Portugalissa tuotettuja muiden kuin Charentais-, Ogen- ja Galia-lajikkeiden meloneja voidaan tässä jäsenvaltiossa myydä paljoustavarana vähittäiskaupassa tuotantoalueella.
2. Sovellettaessa 1 kohtaa jokaisesta erästä on oltava asiakirjassa ja tarvittaessa asetuksen (EY) N:o 2200/96 5 artiklan 2 kohdassa tarkoitetulla näkyvällä paikalla muiden vaadittavien merkintöjen lisäksi seuraava merkintä: "Myytäväksi vähittäiskaupassa yksinomaan tuotantoalueella".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 1997.

Labels: 17
3
6
18
15